laion/Wikipedia-Exotic huggingface dataset:
חבורת פופיק

חבורת פופיק היא סדרת ספרי ילדים שיצאה לאור בשנים 1975-1967 בהוצאת עופר. את הספרים כתבה ארנונה גדות, סופרת תל אביבית, שפרסמה גם סדרות נוספות לילדים, דוגמת עופר ועופריקו, שלומצי ופוק וחבורת צ'ופצ'יק. בשנות השבעים ספרי הסדרה נקראו בעיקר על ידי ילדים בגילאי בית הספר היסודי. החל מאמצע שנות השמונים דעכה הפופולריות שלה. בניגוד לסיפורי חבורות אחרים שנכתבו על ידי סופרים ישראלים, סיפורי "חבורת פופיק" אינם מתרחשים בישראל כי אם על אדמת ארצות הברית. כל חבריה מתגוררים בעיר סן פרנסיסקו שבקליפורניה. בראש החבורה עומד מייסדה, המכונה פופיק (שמו האמיתי וכן שם משפחתו אינם ידועים), ואליו מצטרפים חבריו המתגוררים בשכנות לדירתו - תומאס (תום) רובסון, שירלי בל, פיט אשלי ואליזבט אשלי (אחותו של פיט). עם היווסדה מחליטים בני החבורה ששמה הרשמי יהיה "חבורת גשר שער הזהב", על שם המונומנט המסמל את עירם, אך בהמשך מתפרסמות הרפתקאותיהם תחת השם "חבורת פופיק". לאורך כל עלילות הסדרה בולטת מנהיגותו של פופיק. ילדי החבורה מקבלים אותה ללא עוררין ואף אינם מתנגדים שחבורתם תזוהה בשמו ולא בשמה המקורי. החבורה מגלה אומץ ותושיה רבים ואינה נמנעת מהתמודדות עם קשיים פיזיים משמעותיים. בעקבות הצלחותיהם בפתרון תעלומות ובהתמודדות עם עבריינים מתוחכמים זוכה החבורה אף להערכה ציבורית ותקשורתית. בסדרת ספרי חבורת פופיק יצאו לאור הספרים הבאים: "פופיק וחבורת גשר הזהב", בו מצילים בני החבורה מכרה יהלומים מידי כנופיית נוכלים; 1967, 85 עמודים. "חבורת פופיק והמיליונר הקטן", בו יוצאים הילדים לאיתור בנו הקטן של איש עסקים עשיר שנחטף למטרות כופר; 1969, 86 עמודים. "פופיק על גדות האמזונס", בו נחלצת החבורה לסייע לבתו הכלואה של שליט מדינה דרום אמריקאית שהודח ונרצח על ידי יריביו הפוליטיים; 1968, 90 עמודים. "חבורת פופיק והמטוס החטוף", בו נלחמת החבורה בפושעים שחטפו חבורת אנשי עסקים במהלך טיסת בכורה; 1972, 77 עמודים. "חבורת פופיק באלסקה", בו יוצאים הילדים לאתר משלחת מדעית בינלאומית שמטוסה אבד בערבות הקרח; 1968, 90 עמודים. "חבורת פופיק בארץ האבודה", בה מגלים הילדים מדינה נטושה מתחת לשדות הקרח של הצפון הרחוק, שנבנתה על ידי עם קדום שנכחד מהעולם; 1975, 84 עמודים. "חבורת פופיק ותעלומת היהלומים", 1969, 88 עמודים. "חבורת פופיק בתעלומת הבית הבודד", 1974, 84 עמודים. "חבורת פופיק בהוליבוד", 1968, 89 עמודים. החמישייה הסודית השביעייה הסודית חסמבה כס"ח אורי קציר, חסמבה אמריקנית, תוצרת ישראל, מאמר על הסדרה בבלוג אפלטון
עשרים וארבע שעות

האם התכוונתם ל... עשרים וארבע שעות (אלבום) – תקליט של להקת בנזין משנת 1982 24 שעות - מוסף יומי של ידיעות אחרונות 24 שעות עם... – תוכנית אירוח בריטית משנת 2007 במסגרתה ידוען ומראיין שוהים יחד 24 שעות, לתוכנית נוצרה גרסה ישראלית ששודרה בשנים 2009–2010 יממה – פרק זמן בן 24 שעות
טאראווה

טאראווה (אנגלית: Tarawa) הוא אטול במרכז האוקיינוס השקט, לשעבר בירתה של הקולוניה הבריטית לשעבר איי גילברט ואליס. כיום זהו מיקומה של בירת הרפובליקה של קיריבטי, דרום טאראווה. האי ידוע בעיקר כמקום היערכו של קרב טאראווה במהלך מלחמת העולם השנייה. טאראווה מורכב מעשרים וארבעה איונים, מתוכם לפחות שמונה מיושבים. האיון הגדול ביותר (דרום טאראווה) נמתח מבונריקי (הפינה הדרום-מזרחית של האטול) לאורכו של כל הצד הדרומי, מלבד בֶּטְיוֹ. שביל מורם, המכונה השביל היפני, מחבר כעת בין בָּייריקי לבטיו. העיר הגדולה ביותר, בּיקֶניבֶּאוֹ ושדה התעופה הבינלאומי בונריקי נמצאים בדרום טאראווה. אָבַּאנוּאֶאָה (שקוע מאז 1999 בשל זרמי ים) אָבַּאוֹקוֹרוֹ אָבַּאטָאוֹ בָּייריקי בֶּטְיוֹ האי בּיקֶמָן (שקוע בשל זרמי ים) בּיקֶטָאוָוה בּוֹנְריקי בּוּאָריקי אָבַּאטָאוֹ בָּייריקי בּיקֶניבֶּאוֹ בּוֹנְריקי בּוּאָריקי בּוּאוֹטָה אֶייטָה מָרֶנָאנוּקָה טָבּוֹריוֹ אוכלוסיית האטול היא 28,802 בני אדם, נכון לשנת 1990. האוכלוסייה היא ברובה מיקרונזית. גדול האוכלוסייה ככל הנראה עובר את כושר הנשיאה של האיים, והקיום בהם נמשך ללא רעב הודות לסיוע בינלאומי, בעיקר מבריטניה, יפן וניו זילנד. באטול טאראווה ישנן שלוש מועצות מקומיות: המועצה העירונית של טֵיינַאיינַאנוֹ, מבייריקי עד בונריקי, ידועה גם כדרום טאראווה, בירת הרפובליקה של קיריבטי.; מועצת העיירה של בטיו, על האיון בטיו; צפון טאראווה, בכל האיונים שבצד הזרחי ומצפון לבונריקי. המרכז המנהלי העיקרי של הרפובליקה של קיריבטי נמצא בבייריקי בדרום טאראווה. הפרלמנט מתאסף באיון אָמְבּוֹ, ומספר משרד מנהל נמצאים בבטיו ובביקניבאו. תומאס גילברט, רב החובל של הספינה "שארלוט" שבבעלות חברת הודו המזרחית הבריטית, היה האירופאי הראשון לתאר את טאראווה, עת הגיע לשם ב-20 ביוני 1788. רישומיו של גילברט מאותה שנה שרדו עד ימינו. במהלך מלחמת העולם השנייה, נכבש האטול טאראווה על ידי היפנים, והחל מ-20 בנובמבר 1943, היה זה מקום התרחשותו של קרב טאראווה העקוב מדם. באותו יום, כוחות חיל הנחתים האמריקני נחתו בטאראווה, וסבלו מאבדות רבות מאש חיילים יפנים, אשר תפסו עמדות מחופרות באיי האטול. הנחתים אבטחו את האיים לאחר 76 שעות של לוחמה עיקשת, עם כ-6,000 הרוגים בשני הצדדים. באיון בטיו ממוקם הנמל הראשי, ממנו מיוצאים קופרה ופנינים. המטבע המקומי בקיריבטי הוא דולר אוסטרלי. בטאראווה נמצאים מכללה למורים ובית ספר ימי. טאראווה, באתר אנציקלופדיה בריטניקה (באנגלית) Tarawa on The Web - A History of the Bloodiest Battle The Marine Assault of Tarawa Tarawa the Aftermath(הקישור אינו פעיל) "Tarawa" the USCG cat Samuel Eliot Morison The Gilberts & Marshalls: A distinguished historian recalls the past of two recently captured pacific groups Life Magazine 22.05.1944
קו נורת'רן

קו נורת'רן (באנגלית: Northern Line, "הקו הצפוני") הוא קו עמוק במערכת הרכבת התחתית של לונדון. צבעו שחור במפת הרכבת התחתית של לונדון והוא מסיע כ-206,734,000 נוסעים בשנה מה שהופך אותו לקו העמוס ביותר במערכת הרכבת התחתית של לונדון. רוב אורך הקו (58 ק"מ) בנוי בצורת קו עמוק מתחת לקרקע. למרות שמו ("הצפוני"), נורת'רן לא משרת את התחנות הצפוניות ביותר במערכת התחתית, אם כי הוא משרת דווקא את רוב התחנות הדרומיות ומשרת 16 מתוך 29 תחנות הרכבת הנמצאות דרומית לנהר התמזה. בקו 50 תחנות, מתוכן 36 מתחת לקרקע. קו הנורת'רן התפתח משתי חברות רכבת: רכבת העיר ודרום לונדון (the City & South London Railway; בקצרה − C&SLR) ורכבת הצ'ארינג קרוס, יוסטין והמפסטד (the Charing Cross, Euston & Hampstead Railway; בקצרה − CCE&HR). "רכבת העיר ודרום לונדון" היא הרכבת התחתית הראשונה שהייתה בקו עמוק שנבנתה תחת פיקוחו של ג'יימס הנרי גרייטהד, שהיה, בין היתר אחראי עם פיטר ו. ברלו (מהנדס בריטי) על הטאוור סאבוואי. הקו היה הראשון מקווי הרכבת התחתית של לונדון שנבנה על ידי קידוח עמוק מתחת לפני הרחוב וכן הראשון שהופעל באמצעות מתח חשמלי. הרכבת נפתחה בשנת 1890 ונסעה בין תחנת הרכבת התחתית סטוקוול לתחנת הרכבת התחתית רחוב קינג ויליאם (שכיום איננה בשימוש). מיקום התחנה היה לא נוח וחסר יכולת להתמודד עם תנועת החברה כך שבשנת 1900 נפתח מסלול חדש לתחנת הרכבת מורגייט דרך תחנת הרכבת בנק-מוניומנט. מדיה וקבצים בנושא קו נורת'רן בוויקישיתוף אתר האינטרנט הרשמי של קו נורת'רן (באנגלית) קו נורת'רן, ברשת החברתית אקס (טוויטר) מדריך קו הנורת'רן היסטוריית הקו
אמא מולדת (וולגוגרד)

אמא מולדת קוראת! (ברוסית: !Родина-мать зовёт) הוא פסל על גבעת מאמייב בעיר וולגוגרד שברוסיה, המנציח את קרב סטלינגרד. הפסל מציג דמות נשית (המייצגת את רוסיה), נושאת חרב וקוראת לנוכחים לקום להגנת המולדת. באזור הפסל נקברו המרשל וסילי צ'ויקוב והצלף הסובייטי וסילי זייצב, אשר הרג מעל מאתיים חיילים גרמנים בעצמו בקרב סטלינגרד. הפסל מכונה גם "אמא מולדת קוראת לך!", "המולדת קוראת לך!", ו"אנדרטת מאמייב", והוא מופיע על סמל ודגל מחוז וולגוגרד. הפסל הוא חלק מטריפטיכון המורכב משני מונומנטים נוספים: ״העורף - לחזית״ הממוקם בעיר מגניטוגורסק ומנציח את התעשייה הצבאית הסובייטית בזמן המלחמה, ואנדרטת המלחמה הסובייטית הממוקמת בפארק טרפטו שבברלין אשר מנציחה את ניצחונו של הצבא האדום על גרמניה הנאצית במלחמת העולם השנייה ושחרורם של עמי אירופה מהנאציזם. נהוג לחשוב כי האלמנט המרכזי בשלושת המונומנטים, החרב, יוצקה במגניטוגורסק שבהרי אורל, הונפה בקרב סטלינגרד והורדה בברלין עם כניעתה של גרמניה. בניית הפסל החלה בשנת 1959 והסתיימה בשנת 1967. בעת סיום הבנייה הוא היה הפסל הגבוה בעולם (נכון לשנת 2011 הוא נמצא במקום ה-11), בגובה של 85 מטר מכפות רגלי המולדת, ועד לקצה חרבה. גובה הדמות עצמה 52 מטרים, ואורך החרב 33 מטרים. מאתיים מדרגות, המסמלות את 200 ימי קרב סטלינגרד, מובילות מתחתית הגבעה ועד לפסל. הפסל הראשי בפרויקט היה יבגני ווצ'טיץ', ומהנדס המבנים שהיה אחראי לפתרון הקשיים בעבודה ב-7,900 טון הבטון ששימשו להכנת הפסל היה ניקולאי ניקיטין. המבנה החל לנטות בעקבות שינוי ברמות מי התהום תחתיו, אשר גרמו לתזוזה ביסודותיו. ההטיה הולכת ומחריפה. ההטיה החלה כבר בשנת 1966 ובשנת 2009 הגיעה לכ-21 ס"מ. ערך זה מהווה 75% מהערך המרבי התכנוני. עבודות שיפוץ ושחזור התקיימו שלוש פעמים: ב-1972, אז הוחלפה החרב, וב-1986. באביב 2017, החלה תוכנית שחזור ושיפוץ רחבה של המבנה בעלות של שני מיליארד רובלים. במסגרת עבודות השחזור והשיפוץ, כוסה הפסל בפיגומים למשך שנה וחצי, נצבע מחדש וכל הסדקים בבטון תוקנו. הפסל נוקה מלכלוך וטחב, הוא הוחזר לצבעו המקורי ותוקנו סדקים בבטון שאורכם הכולל, לטענת המשפצים, היה 13 ק"מ. חלקים מהמתכת החלודה נבנו מחדש. עבודות השיפוץ הסתיימו ב-2 במאי 2020, לאחר שהמומחים פירקו 30 שכבות פיגומים בגובה 60 מטר ומשקל של 270 טון. בשנת 1983, הפסל הונצח על גבי בול של גרמניה המזרחית (ה-DDR). העתק של הפסל הוצב בפארק הפסלים הקומוניסטים בעיר מנג'ואולי שבסין. חרב סטלינגרד אנדרטת איליושה אמא מולדת (קייב) מדיה וקבצים בנושא אמא מולדת בוויקישיתוף אתר האינטרנט הרשמי של אמא מולדת Russia's massive leaning statue, BBC, 8 May 2009 Родину-мать на Мамаевом кургане оденут на полтора года в строительные леса, ‏19 בינואר 2017 (ארכיון) Во всей красе: в Волгограде завершилась реконструкция монумента «Родина-мать»
ניקי בלונסקי

ניקול "ניקי" בלונסקי (באנגלית: Nicole "Nikki" Blonsky; נולדה ב-9 בנובמבר 1988) היא שחקנית, זמרת ורקדנית אמריקאית ממוצא יהודי. היא ידועה בעיקר בשל תפקידה בתור טרייסי טורנבלד בסרט "היירספריי" (2007), תפקיד אשר הקנה לה מועמדות לפרס גלובוס הזהב לשחקנית הטובה ביותר. בלונסקי נולדה וגדלה בגרייט נק בלונג איילנד שבניו יורק. בתה של קארן, עוזרת בית ספר, ושל קארל בלונסקי, עובד עירייה במחוז בקרת זיהום המים בכפר. אביה הוא יהודי, ואילו אמה היא קתולית. יש לה גם אח, ג'ייק. בלונסקי סיימה את בית הספר התיכון ביוני 2005. היא הייתה פעילה בספרייה המקומית ועבדה בחנות גלידה, לפני שלוהקה לסרט "היירספריי". בשנת 2007 לוהקה בלונסקי לתפקיד הראשי של טרייסי טורנבלד בסרט המוזיקלי "היירספריי". הסרט הוא עיבוד של מחזמר בעל אותו שם זוכה פרסי טוני משנת 2002, שנוצר על פי סרט משנת 1988 בשם "היירספריי", שנכתב על ידי ג'ון ווטרס. ב-2008 שיחקה בסרט הטלוויזיה "גדולה כמו מלכה" בתפקיד מגי בייקר. ב-2009 התארחה בפרק בסדרה "בטי". ב-2010 החלה לככב בתפקיד הראשי בסדרת הטלוויזיה "Huge". בהמשך היא השתתפה בסרט הקומדיה "מחכים לנצח", שיצא לאקרנים ב-2011. ביולי 2008, בלונסקי והוריה היו מעורבים בעימות אלים עם משפחתה של ביאנקה גולדן, מתמודדת לשעבר בתוכנית המציאות "הטופ מודל הבאה", בנמל התעופה הבינלאומי באיי טרקס וקייקוס. גולדן, בלונסקי ואביה של בלונסקי הואשמו כולם בתקיפה. באותו דצמבר בוטלו האישומים נגד בלונסקי וגולדן. ביוני 2020, בלונסקי יצאה מהארון בתור לסבית בסרטון שפורסם ברשת החברתית TikTok עם השיר "I'm Coming Out" של דיאנה רוס. באוגוסט 2020, בלונסקי אישרה שהיא מתגוררת בלונג איילנד. מדיה וקבצים בנושא ניקי בלונסקי בוויקישיתוף ניקי בלונסקי, ברשת החברתית אינסטגרם ניקי בלונסקי, ברשת החברתית טיקטוק ניקי בלונסקי, במסד הנתונים הקולנועיים IMDb (באנגלית) ניקי בלונסקי, באתר AllMovie (באנגלית) ניקי בלונסקי, באתר Rotten Tomatoes (באנגלית) ניקי בלונסקי, באתר Box Office Mojo (באנגלית) ניקי בלונסקי, במסד הנתונים הקולנועיים KinoPoisk (ברוסית) ניקי בלונסקי, באתר ספוטיפיי ניקי בלונסקי, באתר MusicBrainz (באנגלית) ניקי בלונסקי, באתר Discogs (באנגלית) ניקי בלונסקי, באתר Songkick (באנגלית) ניקי בלונסקי, באתר בילבורד (באנגלית) "Movies - News - Zac Efron prepares for 'Hairspray' - Digital Spy". Digitalspy.co.uk. 2008-11-07. נבדק ב-2008-11-07.
קווין הקדוש

קווין הקדוש (Kevin of Glendalough;‏ 498? – 618) היה קדוש נוצרי שהיה אב מנזר גלנדלוך במחוז ויקלו שבאירלנד. הוא ידוע גם בשמו האירי קואמגן (Cóemgen, Caemgen, באלפבית לטיני: Coemgenus). אגדות רבות נקשרו לקווין הקדוש, אך מעט מידע עובדתי הנוגע אליו קיים. נטען כי הוא היה צאצא ממשפחת מלוכה וניתן לו השם "קווין" שמשמעו "נולד בטוב". בנוסף, נאמר כי התחנך אצל פטריק הקדוש, כאשר זה היה באירלנד. הוא היה בדיזרט-קואמגן זמן מה ואחר–כך ייסד כנסייה משל עצמו בגלנדלוך. המנזר שלו הוליד מנזרים נוספים ולבסוף הפך, עם שבע הכנסיות שבו, לאחד מאתרי העלייה לרגל המרכזיים באירלנד. לפי האגדה קווין הקדוש חי 120 שנה. יום החג שלו במסורותיהן של הכנסייה הקתולית ושל הכנסייה האורתודוקסית-מזרחית הוא ה-3 ביוני. מדיה וקבצים בנושא קווין הקדוש בוויקישיתוף קווין הקדוש, באתר אנציקלופדיה בריטניקה (באנגלית) ערך זה הוא קצרמר בנושא אנשי דת נוצרים ובנושא קדושים נוצרים. אתם מוזמנים לתרום לוויקיפדיה ולהרחיב אותו.
אלכס קאפי

אלכס קאפי (בגרמנית: Alex Capus, נולד ב-23 ביולי 1961 במחוז אורן, נורמנדי תחתית, צרפת), הוא סופר שווייצרי הכותב בגרמנית. קאפי נולד בצרפת לאב צרפתי ולאם שווייצרית. את חמש שנותיו הראשונות בילה בפריז בבית סבו שהיה איש משטרה. ב-1996 עבר עם אמו לעיירה אולטן שבקנטון זולותורן שבשווייץ. למד בבזל היסטוריה, פילוסופיה ואתנולוגיה. עבד כעיתונאי בין השנים 1986 ל-1995 בכמה עיתונים שווייצריים ולאחר מכן במשך ארבע שנים כעורך בסוכנות הידיעות הלאומית של שווייץ, בברן. כיום עובד כסופר עצמאי ומתגורר בעיירת ילדותו אולטן. נשוי ואב לארבעה ילדים. מאז נובמבר 2009 מכהן כנשיא המפלגה הסוציאליסטית המקומית. יצירותיו תורגמו לאנגלית, צרפתית, איטלקית, ספרדית, פורטוגזית, הולנדית, נורווגית, יוונית, בולגרית, טורקית, עברית, סלובנית, יפנית וקוריאנית. זכה במספר פרסים ספרותיים בשווייץ. Diese verfluchte Schwerkraft, קובץ סיפורים, 1994 Munzinger Pascha, רומן, 1997 Eigermönchundjungfrau, קובץ סיפורים, 1998 Mein Studium ferner Welten, קובץ סיפורים, 2001 Fast ein bisschen Frühling, רומן, 2002 ?Glaubst du, dass es Liebe war, רומן, 2003 Dreizehn wahre Geschichten, סיפורים היסטוריים, 2004 Reisen im Licht der Sterne, רומן אמיתי, 2005 Patriarchen, עשרה דיוקנאות, 2006 Himmelsstürmer, תריסר דיוקנאות, 2008 Der König von Olten, מעשיות, 2009 Etwas sehr, sehr Schönes, מעשיות, 2009 Das Treffen in Brakel. Sie haben es in der Hand, שישה סיפורים, 2010 Der König von Olten kehrt zurück, סיפורים, 2011 Skidoo, סיפור, 2012 שאלה של זמן, רומן, 2007. מגרמנית: אהוד אלכסנדר אבנר, הוצאת קרן, 2010 לאון ולואיז, רומן, 2011. מגרמנית: יוסיפיה סימון, הוצאת ידיעות ספרים, 2012 מדיה וקבצים בנושא אלכס קאפי בוויקישיתוף אתר האינטרנט הרשמי של אלכס קאפי אלכס קאפי, ברשת החברתית Goodreads אלכס קאפי, באתר MusicBrainz (באנגלית) אלכס קאפי, באתר Discogs (באנגלית)
יואב רענן

יואב (צ'יקו) רענן (15 בינואר 1928 – 9 בנובמבר 2022) היה קופץ למים ישראלי, אשר שלט בענף הקפיצה למים בישראל בשנות ה-50 וייצג את ישראל בשתי אולימפיאדות (הלסינקי 1952 ומלבורן 1956), אלוף אסיה (מנילה 1954) ואלוף המכביה הרביעית. רענן נולד בקהיר להורים שהיגרו ב-1913 מירושלים למצרים. ב-1939 החל לעסוק בספורט הקפיצה למים, לאחר שהוקסם מביצועיה של הקופצת הבריטית דניס ניומן (Denise Newman), שהופיעה במצרים. מי שהביא להתקדמותו בספורט היה האלוף המצרי פאריד סימייקה (אנ') שאימן אותו במצרים. כשהיה בן 18 זכה בסגנות אליפות מצרים בקפיצה למים, וב-29 בנובמבר 1947 עלה לארץ ישראל, לאחר שהתפטר מעבודתו בחברת התעופה החבשית. בישראל התגייס לחיל האוויר, ובו שירת כאלחוטאי. לאחר שחרורו מצה"ל, ב-1950, החל לעבוד באל על בתפקיד דומה. לאחר שזכה במדליית כסף במכביה השלישית, כמעט ללא אימונים, החל לנצל את נסיעותיו לחו"ל במסגרת עבודתו כדי להתאמן ברצינות ולהתחרות. הוא זכה להישגים במספר תחרויות בינלאומיות, וב-1952 נבחר לייצג את ישראל באולימפיאדה הראשונה שבה נטלה חלק – אולימפיאדת הלסינקי. באולימפיאדה סיים רענן במקום ה-9 ממקפצה בגובה 3 מטר ובמקום ה-30 ממקפצה בגובה 10 מטר. במכביה הרביעית זכה רענן במדליית זהב בתחרות הקפיצה, לאחר שגבר על אלוף המכללות האמריקאי, מורלי שפירא, שניצח אותו במכביה השלישית. במשחקי אסיה שנערכו במנילה, הפיליפינים בשנת 1954 זכה רענן בשתי מדליות: מדליית זהב ממקפצה של 3 מטר ומדליית כסף ממקפצה של 10 מטר. באולימפיאדת מלבורן נמנה רענן על המשלחת המצומצמת ששיגרה ישראל (בת שלושה ספורטאים בלבד). הוא סיים במקום ה-22 ממקפצה בגובה 3 מטר. הוא טען כי סבל משריר מתוח בגבו שפגע בביצועיו, ועל כן החליט לוותר על התחרות ממקפצה בגובה 10 מטר שבה היה אמור להשתתף. בשנת 1967 שפט רענן באליפות אירופה בקפיצה למים. בישראל ייצג רענן את מועדון ברית מכבים עתיד. נפטר ב-9 בנובמבר 2022. ישראל במשחקי אסיה יואב רענן, באתר olympedia.org ההולכים לאולימפיאדה, דבר, 20 ביוני 1952 יואב רענן, דבר, 23 באפריל 1954 אלנח, המשלחת חזרה עטורת ניצחון ממנילה, מעריב, 17 במאי 1954 שריר פגוע בגב רענן פגע בכשרו, דבר, 9 בדצמבר 1956 הישראלי יואב רענן שופט באליפות אירופה בצלילה, מעריב, 22 באוגוסט 1967
אוהד שרגאי

אוהד שרגאי (נולד ב-30 בספטמבר 1983), הוא זמר ומוזיקאי ישראלי. התפרסם בכוכב נולד 8 כאשר הגיע לשלישיית הגמר. חבר בהרכב עילי בוטנר וילדי החוץ לצד עילי בוטנר, אדר גולד ותום גפן. שרגאי נולד בכפר סבא כבן זקונים לשמעון ולאה, סוכן ביטוח ומנהלת חשבונות. בילדותו למד בקונסרבטוריון בכפר סבא וניגן באורגנית. היה חבר להקת פיקוד הצפון בצה"ל. ב-2010 השתתף בעונה השמינית של כוכב נולד, והגיע למקום השלישי, אחרי דיאנה גולבי ועידן עמדי. הגיש פינת מוזיקה שבועית בתוכנית יפה לך בערוץ 24. מ-2011 חבר בהרכב עילי בוטנר וילדי החוץ לצד עילי בוטנר ואדר גולד לאחר כמה זמן גם תום גפן הצטרף ללהקה. בדצמבר 2018 פרסם את הסינגל הראשון שלו, "טיול שנתי", אשר נכתב על ידי איתי צוק בהשראת סיפורו האישי של שרגאי. בפברואר 2019, נבחר השיר "Home" לייצג את ישראל באירוויזיון 2019 בביצוע קובי מרימי. את השיר חיבר שרגאי ביחד עם ענבר ויצמן. בהמשך השנה השתתף בעונה השביעית של הכוכב הבא לאירוויזיון 2020 והודח בחצי הגמר. ב-1 בדצמבר 2019 הוציא את מיני-אלבום הבכורה שלו "אלבומצ'יק". 2013: "תם ולא נשלם" 2017: "בית" 2019: "אלבומצ'יק" מדיה וקבצים בנושא אוהד שרגאי בוויקישיתוף אוהד שרגאי, ברשת החברתית פייסבוק אוהד שרגאי, סרטונים בערוץ היוטיוב אוהד שרגאי, באתר שירונט אוהד שרגאי, באתר ספוטיפיי אוהד שרגאי, באתר MusicBrainz (באנגלית) אוהד שרגאי, באתר Discogs (באנגלית) אוהד שרגאי, באתר "פזמונט" אוהד שרגאי, באתר אקו"ם אוהד שרגאי באתר mako רז ישראלי, "פה מעדיפים מוזיקה שמחה. אבל באירופה זה אחרת. והם אלה שיצביעו לנו באירוויזיון, לא הישראלים", באתר ישראל היום, 14 במרץ 2019 כוכב נולד - עונה 8 - אוהד שרגאי, באתר mako מתן אברמוביץ', עוד תוספת ל"יפה לך": אוהד שרגאי מ"כוכב נולד", באתר הארץ, 20 באוקטובר 2010 סרטונים בערוץ של עילי בוטנר, באתר יוטיוב רז ישראלי, טיול שנתי: הדרך החדשה של אוהד שרגאי, באתר ישראל היום, ‏11 בדצמבר 2018 תו הכוכב: אוהד שרגאי על השיר שעבד עליו במשך שש שנים, באתר פרוגי, 12 בדצמבר 2018 רז ישראלי, אוהד שרגאי: הצמדתי M-16 טעון לרקה, באתר ישראל היום, 27 בדצמבר 2018 מיכל רז-חיימוביץ', ‏אחד מתוך מאתיים: איך קוראים לשיר הישראלי באירוויזיון 2019, באתר גלובס, 20 בפברואר 2019 רן בוקר, נבחר השיר שייצג את ישראל באירוויזיון 2019, באתר ynet, 20 בפברואר 2019 רז ישראלי, מוזיקה, באתר ישראל היום, 1 בדצמבר 2019
הרגימנט האסלאמי למשימות מיוחדות (צ'צ'ניה)

הגדוד האסלאמי למשימות מיוחדות של צ'צ'ניה (רוסית: Исламский полк особого назначения, ИПОН) הוא ארגון צבאי טרוריסטי שהוקם ב-1996 על ידי הלאומן הצ'צ'ני ארבי בארייב בתמיכת ראש התנועה הבדלנית הצ'צ'נית דאז, זלימחאן יאנדרבייב. הארגון השתתף במבצעי חבלה נגד הכוחות הפדרליים הרוסיים, צבא רוסיה וסוכני שירות הביטחון הפדרלי. בנוסף היה מעורב בחטיפת בני ערובה כמו במשבר בני הערובה בתיאטרון במוסקבה. בתחילת מלחמת צ'צ'ניה השנייה יחידה שלמה של הגדוד בפיקוד מובלאדי בּייסארוב ערקה לצד הכוחות הרוסיים. בשל כך, בשנת 2003 - על פי דרישת רוסיה - מחלקת המדינה האמריקנית והאו"ם הכירו בגדוד כארגון טרור. ארבי בארייב (1996 - 2001) אסלאם צ'לאייב (2001 - 2002) מוראד יוסופחאג'ייב (2001 - 2002) מובסאר בראייב (2002) חמזאט טזאבייב (2002 - 2004) סעיד אמין עליחאנוב (2004) עליחאן משוגוב (2004) יונאדי טורצ'אייב (2004 - 2005) 25-26 ביוני 2001 - לוחמי הרגימנט ביצעו מתקפה על בסיס חיל האוויר הרוסי בחאנקלה ופצעו 7 חיילים. 23-26 באוקטובר 2002 - לוחמי הרגימנט היו מבין מארגני הפיגוע בתיאטרון במוסקבה 19 באוגוסט 2004 - לוחמי הרגימנט נטלו חלק במתקפתו המשולבת של דוקה אומרוב על העיר גרוזני 10 ביולי 2006 - הרגימנט היה שותף למתקפת טרור משולבת בגרוזני על בניין המחלקה למאבק בפשע המאורגן ובטרור של אם.וה.דה. אמירי הגדוד האסלאמי למשימות מיוחדות של צ'צ'ניה
דגל אדום (שיר)

Bandiera Rossa (באיטלקית: דגל אדום) הוא שיר סוציאליסטי איטלקי. פעמים רבות מכונה השיר על פי מילותיו הראשונות, Avanti Popolo. השיר מהלל ומשבח את הדגל האדום, סמל הסוציאליזם והקומוניזם, ואת תנועת העובדים. השיר ידוע החל מסוף המאה ה-19 (בסביבות 1870) כהמנון הרפובליקאים האיטלקים. הנוסח המוכר היום נכתב על ידי קרלו טוצי ב-1908, ואומץ כהמנון המפלגה הקומוניסטית האיטלקית. הלחן לקוח משיר עם לומברדי. מלבד הטקסט האיטלקי המקורי, יש נוסחים נוספים לשיר המתייחסים למפלגות סוציאליסטיות מסוימות. שתי השורות האחרונות של השיר, "יחי הקומוניזם והחופש", הוספו לטקסט אחרי עליית הפשיסטים בראשות בניטו מוסוליני לשלטון. באותה עת, גם ההתחלה המקורית של השיר שונתה מ "Compagni avanti alla riscossa" ל-"Avanti o popolo, alla riscossa". הסרט הישראלי "אוונטי פופולו" קרוי על שם שיר זה. הבית הראשון והפזמון של השיר, בצירוף תרגום חופשי: מידע על היצירה "דגל אדום" באתר מיוזיק בריינז להשמעת השיר (הבית הראשון באיטלקית במבטא אמריקאי, שאר הבתים באנגלית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
אורן (מחוז)

אורן (בצרפתית: Orne) הוא מחוז בחבל נורמנדי שבצפון מערב צרפת. קרוי על שם נהר אורן. בירתו היא העיר אלנסון. קוד המחוז הוא 61. אורן הוא אחד מ-83 המחוזות שנוצרו במהפכה הצרפתית ב-4 במרץ 1790. רוב שטחו היה שייך לדוכסות נורמנדיה ומיעוטו לפרובינציית פרש. מהווה חלק מחבל נורמנדי תחתית, יחד עם המחוזות קלבדוס ומאנש. המחוזות השכנים הם אור, אור ולואר, סארט, מאיין וקלבדוס. בתחום המחוז זורם נהר האורן, האזור משופע ביערות והנקודה הגבוהה ביותר היא בגובה 417 מטרים. המחוז היחיד בנורמנדי ללא גישה לים. מוצאה של גבינת הקממבר הוא מכפר באותו שם השוכן בתחומי מחוז אורן, גידול סוסים פופולרי מאוד באזור והמחוז מוביל בצרפת בתחום. ביישוב סה שוכנת קתדרלת סה המפורסמת. חלק מהתושבים דוברים ניב מיוחד של השפה הנורמנית. שארלוט קורדה, מתנקשת ז'ירונדינית, 1768-1793. סופי דה סגיר, סופרת, 1799-1874. רמי דה גורמון, סופר ומשורר, 1858-1915. אמיל שארטייה, פילוסוף, 1868-1951. פרנאן לז'ה, צייר ופסל, 1881-1955. אנדרה ברטון, סופר ומשורר, 1896-1966. אלכס קאפי, סופר שווייצרי, נולד ב-1961. נוף אופייני נהר אורן טירה באלנסון מדיה וקבצים בנושא אורן בוויקישיתוף אתר האינטרנט הרשמי של אורן אורן, ברשת החברתית פייסבוק אורן, ברשת החברתית אקס (טוויטר) אורן, ברשת החברתית אינסטגרם אורן, ברשת החברתית LinkedIn אתר המועצה הכללית עד סוף שנת 2015 השתייך המחוז לחבל נורמנדי תחתית.
קבוצה (מבנה נתונים)

קבוצה (באנגלית Set) היא סוג של מבנה נתונים מופשט שכל ערך מופיע בו לכל היותר פעם אחת, ואין חשיבות לסדר בין הערכים. מימוש של קבוצה הוא למעשה ייצוג ממוחשב של קבוצה מתמטית סופית. אפשר להגדיר קבוצה כמקרה פרטי של מבני נתונים אחרים: רשימה בה מתעלמים מהסדר ולא מאפשרים הוספה של ערכים קיימים, או מילון שהמפתחות שלו הם הפריטים עצמם, והערכים בו הם קבוע כלשהו. קבוצה תיקרא סטטית, אם לא ניתן להוסיף אליה או להוריד ממנה ערכים לאחר יצירתה, או דינמית אם לפחות אחת מפעולות אלה מותרת. קבוצה סטטית מאפשרת לבדוק האם פריט מסוים נמצא בה, האם היא ריקה, מה מספר האיברים בה וכדומה. מימוש של קבוצה דינמית יאפשר, בנוסף לאלה, ליצור קבוצה חדשה בעלת תכולה מוגדרת, להוסיף פריט, להסיר פריט, לבצע פעולות איחוד וחיתוך בין קבוצות ועוד. ניתן לממש קבוצה בדרכים רבות, ובין המימושים ישנם הבדלים בסיבוכיות של פעולות ובפשטות המימוש. בין המימושים הנפוצים של קבוצה: מערך הוא המימוש הפשוט ביותר. טבלאות גיבוב המאפשרות סיבוכיות   O ( 1 ) {\displaystyle \ {\mathcal {O}}(1)} במקרה הממוצע אבל   O ( n ) {\displaystyle \ {\mathcal {O}}(n)} במקרה הגרוע, ברוב ההקשרים. עצים המאפשרים סיבוכיות   O ( log ⁡ ( n ) ) {\displaystyle \ {\mathcal {O}}(\log(n))} למציאת פריט. מימוש קבוצה בעזרת עץ דורש הגדרה של סדר כלשהו בין איברי הקבוצה, אך סדר זה מוגדר במטרה לשפר יעילות ולא משנה את הגדרת הטיפוס. כמו כן, מימושים רבים של קבוצה כעץ אינם מאפשרים שינוי של פריט בקבוצה על מנת לא לפגוע בסדר שהוגדר בעץ, וכדי לשנות פריט יש להוציא אותו מהקבוצה, לשנות אותו ואז להחזיר. קבוצה המאפשרת קיום של מספר פריטים בעלי אותו ערך נקראת מולטי קבוצה. קבוצה, באתר MathWorld (באנגלית)